અત્યારે ખંજન ૧૧ વર્ષનો છે. તેણે હવે સિરિયલ સાથે તેનો પહેલો સ્ટેજ-શો કર્યો જે થોડા દિવસ પહેલાં દિલ્હીમાં પાર્લમેન્ટના ઑડિટોરિયમમાં યોજાયો હતો. આ નાટકનું નામ છે ‘ગાંધી બિફોર ગાંધી’ જેના પ્રોડ્યુસર સચિન શાહ છે. આ નાટક વીરચંદ ગાંધી પર આધારિત છે, જેઓ ૧૯મી સદીના મહાન જૈન વિદ્વાન અને વકીલ હતા. તેઓ પહેલા વિદ્વાન હતા જેમણે ૧૮૯૩માં શિકાગોમાં વર્લ્ડ પાર્લમેન્ટ ઑફ રિલિજિયન્સમાં જૈન ધર્મને રિપ્રેઝન્ટ કયોેર્ હતો. આ નાટકના અત્યાર સુધી ૩૫૦થી વધુ શો થયા છે. આ નાટકમાં ખંજને વીરચંદ ગાંધીનો નાનપણનો રોલ ભજવ્યો છે. બધા શોમાં ખંજન નહોતો. માત્ર હાલમાં પાર્લમેન્ટમાં જે શો ભજવાયો એમાં જ ખંજન હતો એમ જણાવતાં વનિતા કહે છે, ‘અમને એક દિવસ અમારા કો-ઑર્ડિનેટરનો ફોન આવ્યો કે એક નાટક છે ‘ગાંધી બિફોર ગાંધી’ અને એના અત્યાર સુધી ૩૫૦ સ્ટેજ-શો થઈ ગયા છે તો એમાં વીરચંદ ગાંધીના નાનપણનો રોલ ખંજન કરશે? એ રોલ જે ભજવી રહ્યો હતો તે ચાઇલ્ડ-ઍક્ટર હવે મોટો થઈ ગયો હતો એટલે ખંજનને ચાન્સ મળ્યો. મેં તરત હા પાડી દીધી, પણ આ તેનો પહેલો સ્ટેજ-શો હતો એટલે મને મનમાં ડર હતો કે તે કરી શકશે કે નહીં? પણ તેણે એટલો સારો પર્ફોર્મન્સ આપ્યો કે બધા તેના પર્ફોર્મન્સથી ખુશ થઈ ગયા. આ નાટક હિન્દીભાષી હતું.’